Էդմունդ Հիլարի

Սըր Էդմունդ Պերսիվալ Հիլարի (, ), նորզելանդացի հետազոտող և ալպինիստ, Էվերեստի (Ջոմոլունգմա) առաջին նվաճողը (մայիսի 29, 1953 թ.` Տենցինգ Նորգեյի հետ միասինԱռաջինն աշխարհի գագաթին)։ Նեպալի «պատվավոր քաղաքացի»։ Ալպինիզմով սկսել է հետաքրքրվել դեռևս դպրոցական տարիներից, իսկ 1939 թվականին նվաճեց 1933 մետր բարձրություն ունեցող Օլիվյե նորզելանդական լեռը։ Երկրորդ համաշխարհային պատերազմի ժամանակ ծառայել է Նոր Զելանդիայի օդուժում։ 1951 թվականին մասնակցել է դեպի Էվերեստ հետախուզական արշավին։ 1957-1958 թվականներին Հիլարին Վիվիան Ֆուկսի հետ կտրել-անցել է Անտարկտիդան։ Մասնակցել է նաև դեպի Հյուսիսային բևեռ կազմակերպված արշավին։

Էվերեստի նվաճումից հետո Հիլարին իր կյանքի մեծ մասը նվիրել է արևելա-հիմալայան շերպ ժողովրդին օգնելուն։ Հիլարիի ջանքերի շնորհիվ Հիմալայների մեկուսացված վայրերում կառուցվեցին բազմաթիվ դպրոցներ և հիվանդանոցներ։

Էդմունդ Հիլարին վախճանվել է 2008 թվականի հունվարի 11-ին՝ 88 տարեկան հասակումՎախճանվեց Էվեերստն առաջին նվաճողը — Իզվեստիա։

 Ծանոթագրություններ 

Կատեգորիա:Նորզելանդացի ալպինիստներ
Կատեգորիա:Նորզելանդացի ճանապարհորդներ
Կատեգորիա:Պադմա Բհուշան շքանշանի ասպետներ
Կատեգորիա:Time-ի վարկածով «Տարվա մարդ» ճանաչվածներ
Կատեգորիա:Նոր Զելանդիայի քաղաքական գործիչներ
Կատեգորիա:Նորզելանդացի հասարակական գործիչներ
Կատեգորիա:Նորզելանդացի գրողներ
Կատեգորիա:Կապիչի շքանշանի ասպետներ
Կատեգորիա:Սրտամկանի ինֆարկտից մահացածներ